Bjørn Tysdahl

Bjørn Johan Tysdahl (født 20. oktober 1933, død 17. desember 2020 i Bærum) var dr.philos. og professor i engelsk litteratur ved Universitetet i Oslo.

Han tok doktorgraden i 1968 på en bok om forholdet mellom James Joyce og Henrik Ibsen.Juan Christian Pellicer, Tore Rem, Jakob Lothe: Bjørn Tysdahl - Minneord i Aftenposten 12. januar 2021 Fra 1985 til 2002 var han professor i engelsk litteratur ved Universitetet i Oslo. Tysdahl arbeidet særlig med romanens historie, blant annet med bøker om Maurits Hansen og William Godwin. Han utga i 2003 den første nordiske biografien om James Joyce: James Joyce: liv og diktning. 

Han var medlem av Det Norske Videnskaps-Akademi og var med på å etablere The Nordic Association for the Study of English. I anledning Tysdahls 70-årsdag ble det i 2003 utgitt et festskrift med tittelen Literary Sinews: Essays in Honour of Bjørn Tysdahl.

Referanser

 Eksterne lenker  

Kategori:Norske litteraturprofessorer
Kategori:Professorer ved Universitetet i Oslo
Kategori:Medlemmer av Det Norske Videnskaps-Akademi